Diari Oficial de la Generalitat Valenciana


Sumari del DOGV 5028, del 15-06-2005 (2005/6130)

RESOLUCIÓ de 26 de maig de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Annex al conveni de col·laboració subscrit el 30 de desembre de 2002 entre el Ministeri d'Educació, Cultura i Esport i la Conselleria de Cultura i Educació de la Generalitat Valenciana, per al foment de la lectura en el marc dels programes de cooperació territorial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5028

Data del DOGV
:   15-06-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/6130


Data del document
:   26-05-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * cooperació administrativa
    * indústria del llibre
    * administració central

RESOLUCIÓ de 26 de maig de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Annex al conveni de col·laboració subscrit el 30 de desembre de 2002 entre el Ministeri d'Educació, Cultura i Esport i la Conselleria de Cultura i Educació de la Generalitat Valenciana, per al foment de la lectura en el marc dels programes de cooperació territorial. [2005/X6130]
  
Subscrit, després de la tramitació prèvia reglamentària, entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana, el 10 de març de 2005, un Annex al conveni de col·laboració subscrit el 30 de desembre de 2002 entre el Ministeri d'Educació, Cultura i Esport i la Conselleria de Cultura i Educació de la Generalitat Valenciana, per al foment de la lectura en el marc dels programes de cooperació territorial, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Annex, que ha quedat inscrit en el Registre de Convenis amb el número 0311/2005, i que figura com a annex d'esta resolució.
  
València, 26 de maig de 2005.- La directora general de Relacions amb les Corts i Secretariat del Govern: Alida C. Mas Taberner.
  
Annex al conveni de col·laboració subscrit el 30 de desembre del 2002 entre el Ministeri d'Educació, Cultura i Esport
  
i la Conselleria de Cultura i Educació de la Generalitat
  
Valenciana, per al foment de la lectura en el marc
  
dels programes de cooperació territorial
  
Madrid, 10 de març de 2005
  
Intervenen:
  
D'una part, l'Excma. Sra. Mª Jesús San Segundo Gómez de Cadiñanos, ministra d'Educació i Ciència, nomenada pel Reial Decret 558/2004, de 17 d'abril i fent ús de la competència establida en la disposició addicional tretze de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
D'una altra part, l'Hble. Sr. Alejandro Font de Mora Turón, conseller de Cultura, Educació i Esport, autoritzat per a la firma d'este conveni per acord del Consell de la Generalitat, de data 17 de setembre de 2004.
  
Exposen:
  
En data 30 de desembre del 2002, el Ministeri d'Educació, Cultura i Esport i la Conselleria de Cultura i Educació de la Generalitat Valenciana van subscriure un conveni per al foment de la lectura durant el curs 2002/03, en la clàusula segona del qual s'establix que este pot prorrogar-se per cursos acadèmics successius, sempre que no es propose la seua revisió o denúncia per alguna de les parts, per mitjà de la subscripció del corresponent annex.
  
De conformitat amb això, i una vegada coneguts els excel·lents resultats de la campanya posada en marxa en el curs 2002/03, ambdós parts acorden que el programa ?Viatge pel món dels llibres- es prorrogue durant el curs 2004/05, destinat als alumnes que en tal curs s'incorporen a l'Educació Primària, conforme a les dades i aportacions que a continuació s'indiquen:
  
I. Objecte:
  
El propòsit del present annex és continuar les actuacions iniciades en el curs anterior tendents a fomentar l'hàbit de la lectura i a estimular l'ús de les biblioteques escolars entre els alumnes d'Educació Primària, que es va articular a través del programa de cooperació territorial denominat ?Passaport de lectura: viatge pel món dels llibres?.
  
Per al curs 2004/05 es preveu posar a disposició dels alumnes de primer curs d'Educació Primària un àlbum que estos alumnes aniran completant amb els cromos que rebran cada vegada que retiren o tornen un llibre de la biblioteca.
  
II. Obligacions de les parts:
  
A. Per part del Ministeri d'Educació i Ciència, s'adquirixen els compromisos següents:
  
-: Contractar l'elaboració i distribució als centres dels materials per a ús dels alumnes de primer curs d'Educació Primària que impulsen la lectura i l'ús de les biblioteques escolars.
  
-: Finançar l'elaboració dels materials que compondran el programa per al curs 2004/05, així com la seua distribució per tot el territori nacional, a càrrec de l'aplicació pressupostària 96.16.818J.026, dels Pressupostos Generals de l'Estat per al 2004, per a la qual cosa es destinarà un import global de 363.000 euros.
  
-: Col·laborar en l'organització i seguiment d'este programa amb les comunitats autònomes.
  
B. Per la seua part, la Conselleria de Cultura, Educació i Esport de la Generalitat Valenciana adquirix les obligacions següents:
  
-: Col·laborar en la difusió i coneixement del programa en la seua comunitat.
  
-: Facilitar al Ministeri d'Educació i Ciència, el llistat de centres docents en què s'impartisca Educació Primària amb indicació dels materials que es necessitarien en cada centre per a dur a terme l'activitat.
  
-: Designar un coordinador del programa.
  
-: Dirigir el seguiment i avaluació de les activitats derivades del desenrotllament del programa.
  
En l'execució del programa s'aplicaran les bases acordades en el conveni subscrit el 30 de desembre del 2002.
  
La ministra d'Educació i Ciència,
  
Mª JESÚS SAN SEGUNDO GÓMEZ DE CADIÑANOS
  
El conseller de Cultura,Educació i Esport,